techiaith/cofnodycynulliad_en-cy huggingface dataset:
English: Thank you for that response and thank you, Cabinet Secretary, for attending the Mothers Affection Matters event earlier today. Because here we are, celebrating International Women's Day 2017, and yet, today, we heard some harrowing stories and learnt of the deep fear of abused people who are reluctant to seek help because they feel their children will be removed. I'll be absolutely honest, a couple of the stories I heard today have really affected me, so, my apologies. Because we should all be free and so should these women. It costs far less to support safe mothers and far more when children are removed into the care system. Could I press you, Cabinet Secretary, to review the successful German model of removing the perpetrators of domestic violence and enabling the abused person to remain in their community, with the support of police, social services, and GPs? I would like to see if this excellent practice could be a lesson learnt for us here in Wales. We've been so successful in so many other areas in being the first in the world on things like children's commissioners and so on, and I would like us to see if we can do something really radical, and perhaps learn from our European neighbours. Thank you.
Welsh: Diolch am yr ymateb a diolch i chi, Ysgrifennydd y Cabinet, am ddod i'r digwyddiad Mothers Affection Matters yn gynharach heddiw. Oherwydd dyma ni, yn dathlu Diwrnod Rhyngwladol y Menywod 2017, ac eto, heddiw, clywsom straeon dirdynnol a dysgu am ofn enbyd pobl sydd wedi cael eu cam-drin ac sy'n gyndyn i ofyn am gymorth am eu bod yn teimlo y bydd eu plant yn cael eu cymryd oddi wrthynt. Fe fyddaf yn hollol onest, mae rhai o'r straeon a glywais heddiw wedi effeithio'n fawr arnaf felly, fy ymddiheuriadau. Oherwydd dylem i gyd gael bod yn rhydd, a'r menywod hyn hefyd. Mae'n costio llawer llai i gynorthwyo mamau diogel a llawer mwy pan fydd plant yn cael eu symud i'r system ofal. A gaf fi bwyso arnoch, Ysgrifennydd y Cabinet, i adolygu'r model llwyddiannus yn yr Almaen o symud y rhai sy'n cyflawni trais domestig a galluogi'r sawl a gamdriniwyd i aros yn eu cymuned, gyda chefnogaeth yr heddlu, gwasanaethau cymdeithasol, a meddygon teulu? Hoffwn weld a allai'r arferion ardderchog hyn fod yn wers y gallwn ei dysgu yma yng Nghymru. Rydym wedi bod mor llwyddiannus mewn cymaint o feysydd eraill drwy fod y wlad gyntaf yn y byd gyda phethau fel comisiynwyr plant ac yn y blaen, a hoffwn i ni weld a allwn wneud rhywbeth radical mewn gwirionedd, a dysgu gan ein cymdogion Ewropeaidd o bosibl. Diolch.
English: I thank the Member for her question and the opportunity to briefly meet some of the people at the event at lunch time. Llywydd, no-one should blame victims who take the time and courage to come forward. We all know and admire the courage they show when they speak out, and what we can and should blame are the onlookers who know what's going on and stay silent about these things. In regard to the very specific question on this, the VAWDASV Act is one piece of the jigsaw; the housing Act actually does look at removing perpetrators from a property. So, there is a suite of tools that we do have, but I will look at the model that the Member raises and ask my advisory panel to give me some more thoughts around that.
Welsh: Diolch i'r Aelod am ei chwestiwn a'r cyfle i gyfarfod yn sydyn â rhai o'r bobl yn y digwyddiad yn ystod amser cinio. Lywydd, ni ddylai neb feio dioddefwyr sy'n rhoi o'u hamser a'u dewrder i godi llais. Rydym i gyd yn gwybod am y dewrder a ddangosant pan fyddant yn codi llais, ac yn ei edmygu, a'r rhai y gallwn ac y dylwn eu beio yw'r rhai sy'n gwybod beth sy'n digwydd ac yn aros yn dawel ynglŷn â'r pethau hyn. O ran y cwestiwn penodol ar hyn, mae'r Ddeddf Trais yn erbyn Menywod, Cam-drin Domestig a Thrais Rhywiol yn un darn o'r jig-so; mewn gwirionedd mae'r Ddeddf tai yn edrych ar symud cyflawnwyr o eiddo. Felly, mae yna gyfres o ddulliau gennym, ond byddaf yn edrych ar y model y mae'r Aelod yn ei grybwyll a gofyn i fy mhanel cynghori i roi mwy o syniadau ynglŷn â hynny mi.
English: Last week, I asked what was being done to prevent female genital mutilation and to support those who are affected by it. A year ago, on International Women's Day, the National Society for the Prevention of Cruelty to Children and BAWSO, supported by the Cardiff and Vale University Local Health Board, launched Voices Over Silence, and it's a project aimed at doing just that. It is a Welsh Government-funded project that allows 16 young women to be trained as youth ambassadors on FGM to spark conversations about FGM in schools and in communities across Wales. I'm really pleased to say that the project, last night, won the Royal College of Midwives award for partnership working. So, I ask you, Cabinet Secretary, if you will join me in congratulating all those involved in this outstanding initiative.
Welsh: Yr wythnos diwethaf, gofynnais beth oedd yn cael ei wneud i atal anffurfio organau cenhedlu benywod ac i gynorthwyo'r rhai y mae'n effeithio arnynt. Flwyddyn yn ôl, ar Ddiwrnod Rhyngwladol y Menywod, lansiodd y Gymdeithas Genedlaethol er Atal Creulondeb i Blant a BAWSO, gyda chefnogaeth Bwrdd Iechyd Lleol Prifysgol Caerdydd a'r Fro, y prosiect Llais Nid Tawelwch, sy'n anelu at wneud hynny. Mae'n brosiect a ariennir gan Lywodraeth Cymru sy'n caniatáu i 16 o fenywod ifanc gael eu hyfforddi fel llysgenhadon ieuenctid ar anffurfio organau cenhedlu benywod i danio sgyrsiau am anffurfio organau cenhedlu benywod mewn ysgolion ac mewn cymunedau ledled Cymru. Rwy'n hynod o falch o ddweud fod y prosiect wedi ennill gwobr Coleg Brenhinol y Bydwragedd neithiwr am weithio mewn partneriaeth. Felly, gofynnaf i chi ymuno â mi, Ysgrifennydd y Cabinet, i longyfarch pawb sy'n rhan o'r fenter ragorol hon.
English: Indeed. NSPCC, BAWSO and the university and the youth ambassadors indeed are doing a fantastic job and I was delighted when the Welsh Government-funded programme was awarded the RCM award. It is a big congratulations from me and I've already tweeted to say congratulations to them, too.
Welsh: Yn wir. Mae NSPCC, BAWSO a'r brifysgol a'r llysgenhadon ieuenctid yn sicr yn gwneud gwaith gwych ac roeddwn wrth fy modd pan enillodd y rhaglen a ariennir gan Lywodraeth Cymru wobr Coleg Brenhinol y Bydwragedd. Llongyfarchiadau mawr oddi wrthyf fi ac rwyf eisoes wedi trydar i'w llongyfarch hefyd.
English: Yesterday afternoon, you declined to support a Plaid Cymru amendment that would make it mandatory to introduce healthy relationships education in schools. I would like to understand why you rejected that amendment. How are we going to reduce violence against women in a permanent way unless our children and young people have an opportunity to discuss key issues around ensuring healthy relationships? And if it isn't mandatory in schools then there is no assurance that it will happen and will happen consistently across Wales.
Welsh: Brynhawn ddoe, fe wnaethoch chi wrthod cefnogi gwelliant gan Blaid Cymru a fyddai wedi'i gwneud hi'n orfodol i gyflwyno addysg perthnasoedd iach yn ysgolion Cymru. Buaswn i'n hoffi deall pam y gwnaethoch chi wrthod cefnogi hynny. Sut ydym ni'n mynd i leihau trais yn erbyn merched mewn ffordd barhaol os nad ydy ein plant ni a'n pobl ifanc ni'n cael cyfle i drafod materion allweddol o gwmpas sicrhau perthnasoedd iach? Ac, os nad ydy o'n orfodol yn yr ysgolion, nid oes sicrwydd y bydd o'n digwydd ac yn digwydd gyda chysondeb ar draws Cymru.
English: I thank the Member for her question. Yesterday, the Member is right, you tabled an amendment in regard to healthy relationships, and I did respond to you in that debate yesterday on the reason why we weren't supporting it then - because we have a working group that the Cabinet Secretary for Education has set up; we want to learn from that. But you're pushing at an open door here; it's about the way we do this and introduction of it. I agree with the Member in terms of how it should be done, it's just when we do that in the appropriate manner through the curriculum, and that will become clearer with the Cabinet Secretary's statements shortly.
Welsh: Diolch i'r Aelod am ei chwestiwn. Mae'r Aelod yn iawn, ddoe fe gyflwynoch welliant ar berthnasoedd iach, ac ymatebais yn y ddadl ddoe ynglŷn â'r rheswm pam nad oeddem yn ei gefnogi bryd hynny - am fod gennym weithgor y mae Ysgrifennydd y Cabinet dros addysg wedi'i sefydlu; rydym am ddysgu gan y gweithgor hwnnw. Ond rydych yn gwthio yn erbyn drws agored yma; mae'n ymwneud â'r ffordd yr ydym yn gwneud hyn ac yn ei gyflwyno. Rwy'n cytuno â'r Aelod o ran sut y dylai gael ei wneud, mae'n ymwneud â pha bryd y gwnawn hynny mewn modd priodol drwy'r cwricwlwm, a daw hynny'n gliriach gyda datganiadau Ysgrifennydd y Cabinet yn fuan.
English: I thank the Member for his question. I'm very concerned that fees charged by letting agents are placing a disproportionate burden on tenants. I hope to be able to announce shortly how we as a Government propose to respond to this matter.
Welsh: Diolch i'r Aelod am ei gwestiwn. Rwy'n bryderus iawn fod y ffioedd a godir gan asiantau gosod yn gosod baich anghymesur ar denantiaid. Cyn hir, gobeithiaf allu cyhoeddi sut yr ydym ni fel Llywodraeth yn bwriadu ymateb i'r mater hwn.
English: Can I thank the Cabinet Secretary for that response? I, along with several colleagues, most notably Jenny Rathbone, have been opposing letting fees being charged to tenants for several years. Currently, action is being taken in England and has been taken in Scotland. Can the Cabinet Secretary give an indication of the timescale for action being taken?
Welsh: A gaf fi ddiolch i Ysgrifennydd y Cabinet am yr ymateb hwnnw? Rwyf fi, ynghyd â sawl chyd-Aelod, a Jenny Rathbone yn fwyaf nodedig, wedi bod yn gwrthwynebu codi tâl ar denantiaid am ffioedd gosod ers nifer o flynyddoedd. Ar hyn o bryd, mae camau'n cael eu cymryd yn Lloegr ac wedi cael eu cymryd yn yr Alban. A all Ysgrifennydd y Cabinet roi syniad o'r amserlen ar gyfer rhoi camau ar waith?
English: We are aware Scotland banned these fees some years ago. England will soon be consulting on their proposals. Their experience will help to inform the proposals here in Wales. I don't have a fixed timeline on this, but I will encourage the Member, again, and, of course, Jenny Rathbone and other Members, if they feel free to submit to the Members' ballot, it will be supported by the -
Welsh: Rydym yn ymwybodol fod yr Alban wedi gwahardd y ffioedd hyn rai blynyddoedd yn ôl. Bydd Lloegr yn ymgynghori ar eu hargymhellion cyn bo hir. Bydd eu profiad yn helpu i lywio'r argymhellion yma yng Nghymru. Nid oes gennyf amserlen sefydlog ar hyn, ond rwy'n annog yr Aelod, unwaith eto, a Jenny Rathbone ac Aelodau eraill wrth gwrs, i deimlo'n rhydd i'w gyflwyno ar gyfer pleidlais yr Aelodau, caiff ei gefnogi gan y -
English: Already done.
Welsh: Fe wnaed eisoes.
English: [Continues.] - Government, if possible.
Welsh: [Yn parhau.] - Llywodraeth, os oes modd.
English: I, too, would like to wish all the women in the Chamber a happy International Women's Day. In response to previous calls to ban letting fees at the start of a tenancy, your Government has claimed that renters would end up paying more in the longer term in regard to increased rent. However, since laws surrounding agency fees have been enforced in Scotland, the charity Shelter has stated that there has been no visible increase in rents, and the organisation easyProperty has also stated that, due to competition in the sector, it was unlikely that agencies would pass on charges to landlords. What lessons will you be taking from Scotland in this regard? And I would echo Mike Hedges's question: when are we going to get this review completed so that we can implement this here in Wales?
Welsh: Hoffwn innau hefyd ddymuno Diwrnod Rhyngwladol y Menywod hapus i'r holl fenywod yn y Siambr. Mewn ymateb i alwadau blaenorol i wahardd ffioedd gosod ar ddechrau'r denantiaeth, mae eich Llywodraeth wedi honni y byddai rhentwyr yn talu mwy yn y tymor hwy oherwydd cynnydd yn y rhent. Fodd bynnag, ers i ddeddfau'n ymwneud â ffioedd asiantaethau gael eu rhoi mewn grym yn yr Alban, mae'r elusen Shelter wedi datgan na fu unrhyw gynnydd gweladwy mewn rhenti, ac mae'r sefydliad easyProperty hefyd wedi datgan ei bod yn annhebygol, oherwydd cystadleuaeth yn y sector, y byddai asiantaethau'n trosglwyddo taliadau i landlordiaid. Pa wersi a ddysgoch gan yr Alban yn hyn o beth? A byddwn yn ategu cwestiwn Mike Hedges: pa bryd y cawn yr adolygiad hwn wedi'i gwblhau er mwyn i ni allu rhoi hyn ar waith yma yng Nghymru?
English: Well, that was one of the issues we were concerned about - a transfer of risk to tenants, particularly in fees. We are more content now with the evidence coming from Scotland that that doesn't appear to be the case. This is a piece of legislation that we'd have to introduce, so that will depend on introduction on the legislative timetable, if and when we're able to do that.
Welsh: Wel, dyna oedd un o'r materion yr oeddem yn pryderu yn eu cylch - trosglwyddo risg i denantiaid, yn enwedig mewn ffioedd. Rydym yn fwy bodlon bellach â'r dystiolaeth sy'n dod o'r Alban nad yw'n ymddangos bod hynny'n digwydd. Dyma ddeddfwriaeth y byddai'n rhaid i ni ei chyflwyno, felly bydd hynny'n dibynnu ar ei gyflwyno yn ôl yr amserlen ddeddfwriaethol, os a phryd y gallwn wneud hynny.
English: Cabinet Secretary, can I begin by congratulating you on your resplendent buttonhole? Not only would Lady Rhondda have approved, but I think our former colleague William Graham would have approved. He would have probably conceded that you did better than him in this occasion. The problem with the current structure is it distorts the market. We need these fees to sit with the responsibility of the landlord. It will be reflected in rents, but landlords would be able to get better value for money for these services and, at the minute, it really acts as the consumer's disadvantage in having to pay, in effect, for the privilege of buying a service.
Welsh: Ysgrifennydd y Cabinet, a gaf fi ddechrau drwy eich llongyfarch ar eich blodyn llabed ysblennydd? Nid yn unig y byddai Lady Rhondda wedi cymeradwyo, ond rwy'n credu y byddai ein cyn gyd-Aelod William Graham wedi cymeradwyo hefyd. Rwy'n siŵr y byddai wedi cyfaddef eich bod wedi gwneud yn well nag ef ar yr achlysur hwn. Y broblem gyda'r strwythur presennol yw ei fod yn ystumio'r farchnad. Mae arnom angen i'r ffioedd hyn barhau'n gyfrifoldeb i'r landlord. Bydd yn cael ei adlewyrchu mewn rhenti, ond byddai landlordiaid yn gallu cael gwell gwerth am arian am y gwasanaethau hyn ac ar y funud, mae'n sicr yn gweithredu er anfantais i'r defnyddiwr ei fod yn gorfod talu, i bob pwrpas, am y fraint o brynu gwasanaeth.
English: I'm grateful for the acknowledgement that, if we were to introduce legislation, the Member may even support it as we move through with the passage of that. Look, Members, I hope to be able to announce shortly how the Government propose to respond to this matter. I will bring that to the Chamber accordingly.
Welsh: Rwy'n ddiolchgar am y gydnabyddiaeth, pe baem yn cyflwyno deddfwriaeth, y byddai'r Aelod yn ei chefnogi wrth i ni fwrw ymlaen i'w chyflwyno. Edrychwch, Aelodau, rwy'n gobeithio gallu cyhoeddi'n fuan sut y mae'r Llywodraeth yn bwriadu ymateb i'r mater hwn. Byddaf yn cyflwyno hynny i'r Siambr yn unol â hynny.
English: Cabinet Secretary, Wales has been the trailblazer in so many issues, so it's doubly disappointing that, on the issue of abolishing letting agent fees, we are so far behind the rest of Britain. Letting agency fees make it near impossible for many families to enter the private rented sector and increases the demand for social housing. Cabinet Secretary, there is absolutely no evidence that abolishing fees will push up rents, so when will your Government follow the rest of Britain and abolish these punitive fees?
Welsh: Ysgrifennydd y Cabinet, mae Cymru wedi bod yn arloeswr mewn cymaint o faterion, felly mae'n fwy siomedig byth ein bod yn llusgo'n bell ar ôl gweddill Prydain ar fater diddymu ffioedd asiantau gosod. Mae ffioedd asiantaethau gosod yn ei gwneud bron yn amhosibl i lawer o deuluoedd fynd i mewn i'r sector rhentu preifat ac yn cynyddu'r galw am dai cymdeithasol. Ysgrifennydd y Cabinet, nid oes unrhyw dystiolaeth o fath yn y byd y bydd diddymu ffioedd yn arwain at godi rhenti, felly pa bryd fydd eich Llywodraeth yn dilyn gweddill Prydain ac yn diddymu'r ffioedd cosbol hyn?
English: I refer the Member to my last response.
Welsh: Cyfeiriaf yr Aelod at fy ymateb diwethaf.
English: I'd just like to add my voice on the urgency of this matter. Not only are students being asked to pay £150 to simply take the property off the market while they sort out the tenancy contract, which may never occur, but single people on housing benefits, people who are part of the Supporting People programme on employment support allowance, are having to pay for these fees out of the money they're supposed to be using for food, because they cannot get housing benefit to cover these fees. So, this is a really, really urgent matter, and I hope I can impress on you that we need to get on with it.
Welsh: Hoffwn ychwanegu fy llais ar bwysigrwydd y mater hwn. Nid yn unig y gofynnir i fyfyrwyr dalu £150 i gael yr eiddo wedi'i dynnu oddi ar y farchnad tra'u bod yn datrys y contract tenantiaeth, a allai beidio â digwydd o gwbl, ond mae pobl sengl ar fudd-daliadau tai, pobl sy'n rhan o'r rhaglen Cefnogi Pobl ar lwfans cyflogaeth a chymorth, yn gorfod talu'r ffioedd hyn o'r arian y maent i fod i'w ddefnyddio ar fwyd, am na allant gael budd-dal tai i dalu'r ffioedd hyn. Felly, mae hwn yn fater gwirioneddol bwysig, ac rwy'n gobeithio y gallaf eich argyhoeddi bod angen i ni fwrw ymlaen â'r mater.
English: The Member regularly meets me to talk about these very issues. I want to make good law in Wales, Llywydd. I will not be rushed into it. However, I will give it careful consideration on the effectiveness, a tailored approach for the needs in Wales, and that the capability to enforce this is in place. But I will bring a statement back to the Chamber.
Welsh: Mae'r Aelod yn cyfarfod yn rheolaidd â mi i siarad am yr union faterion hyn. Rwyf am wneud cyfraith dda yng Nghymru, Lywydd. Nid wyf am gael fy rhuthro i mewn i hyn. Fodd bynnag, byddaf yn rhoi ystyriaeth ofalus i'w effeithiolrwydd, dull o weithredu wedi'i deilwra ar gyfer yr anghenion yng Nghymru, a bod y gallu i orfodi hyn yn ei le. Ond byddaf yn dod â datganiad yn ôl i'r Siambr.
English: Questions now from the party spokespeople. Welsh Conservatives spokesperson, Mark Isherwood.
Welsh: Cwestiynau nawr gan lefarwyr y pleidiau. Llefarydd y Ceidwadwyr Cymreig, Mark Isherwood.
English: Diolch, Lywydd. As you consider the future for building resilient communities as the changes you've announced go forward, a lot has been happening with local area co-ordination, supporting residents and communities to, quote, 'get a life, not a service', driving collaboration between local people, families, communities and organisations to build something bigger and more sustainable alongside the people and the communities themselves. What consideration have you given or will you give to the conversations around local area co-ordination that started in Monmouth in 2013?
Welsh: Diolch, Lywydd. Wrth i chi ystyried y dyfodol ar gyfer adeiladu cymunedau cryf wrth i'r newidiadau yr ydych wedi'u cyhoeddi fynd rhagddynt, mae llawer wedi bod yn digwydd gyda chydgysylltu ardaloedd lleol, gan gynorthwyo trigolion a chymunedau, ac rwy'n dyfynnu, 'i gael bywyd, nid gwasanaeth', ac ysgogi cydweithredu rhwng pobl, teuluoedd, cymunedau a sefydliadau lleol i adeiladu rhywbeth mwy o faint a mwy cynaliadwy ochr yn ochr â'r bobl a'r cymunedau eu hunain. Pa ystyriaeth a roesoch, neu y byddwch yn ei roi i'r sgyrsiau ynglŷn â chydgysylltu ardaloedd lleol a ddechreuodd ym Mynwy yn 2013?
English: My team have already started a discussion with the local service delivery boards, which were, effectively, the operations management of Communities First. That is also expanding now to community groups and other interested agencies, and I'm sure my team would be delighted to look at the proposals the Member has raised with me today.
Welsh: Mae fy nhîm eisoes wedi dechrau trafod gyda'r byrddau darparu gwasanaethau lleol, a oedd, i bob pwrpas, yn rheoli gweithrediad Cymunedau yn Gyntaf. Mae hwnnw'n ehangu yn awr hefyd i grwpiau cymunedol ac asiantaethau eraill sydd â diddordeb, ac rwy'n siŵr y byddai fy nhîm yn falch o edrych ar y cynigion y mae'r Aelod wedi eu dwyn i fy sylw heddiw.
English: Further - that was just the start, because local area co-ordinators in Swansea are working on the principle of getting to know people, their families, and communities, to build their vision for a good life, to stay strong and connected, and to feel safer and more confident for the future. Again, could you consider the work that's been developed in a number of local authorities, with cross-party support, in many parts of Wales?
Welsh: Ymhellach - dechrau'n unig oedd hynny, oherwydd mae cydgysylltwyr ardaloedd lleol yn Abertawe yn gweithio ar yr egwyddor o ddod i adnabod pobl, eu teuluoedd, a chymunedau, i adeiladu eu gweledigaeth ar gyfer bywyd da, i aros yn gryf ac yn gysylltiedig, ac i deimlo'n fwy diogel ac yn fwy hyderus ar gyfer y dyfodol. Unwaith eto, a allech ystyried y gwaith a ddatblygwyd mewn nifer o awdurdodau lleol, gyda chefnogaeth drawsbleidiol, mewn sawl rhan o Gymru?
English: Indeed. I think we shouldn't close the door on community engagement in any way. We should think about how best effective support for communities can be delivered with communities, not to them.
Welsh: Yn wir. Rwy'n credu na ddylem gau'r drws ar ymgysylltu â'r gymuned mewn unrhyw ffordd. Dylem feddwl am y ffordd orau o ddarparu cefnogaeth effeithiol ar gyfer cymunedau gyda chymunedau, nid i gymunedau.
English: Well, thank you, and the biggie - it's not in Wales, it's in Derby, because local area co-ordination in the UK began in Derby in 2012, building on the very successful model implemented in Australia, which provides evidence of positive outcomes for citizens and savings. In Derbyshire, an independent evaluation by Derby university over 10 to 12 months found savings of £800,000 for the health and social care economy and also found that this had introduced and built relationships, established trust, worked to the person, using people strengths, and built connections with families and citizens to create solutions for those communities. This convinced the local authority and NHS there to invest and expand to all 17 council wards. So, if a project that has 50 people can improve lives, reconnect communities, and save £800,000, will you give serious consideration to how this model could be embraced here?
Welsh: Wel, diolch i chi, a'r enghraifft fwyaf - nid yng Nghymru y mae, ond yn Derby, gan fod cydgysylltiad ardaloedd lleol yn y DU wedi dechrau yn Derby yn 2012, gan adeiladu ar fodel llwyddiannus iawn a weithredir yn Awstralia, sy'n darparu tystiolaeth o ganlyniadau cadarnhaol ar gyfer dinasyddion ac arbedion. Yn Swydd Derby, canfu gwerthusiad annibynnol gan Brifysgol Derby dros 10 i 12 mis arbedion o £800,000 i'r economi iechyd a gofal cymdeithasol a gwelwyd hefyd fod hyn wedi cyflwyno a meithrin perthnasoedd, wedi sefydlu ymddiriedaeth, wedi gweithio ar sail yr unigolyn, gan ddefnyddio cryfderau pobl, a ffurfio cysylltiadau gyda theuluoedd a dinasyddion i greu atebion ar gyfer y cymunedau hynny. Argyhoeddodd hyn yr awdurdod lleol a'r GIG yno i fuddsoddi ac i ehangu i bob un o'r 17 ward cyngor. Felly, os gall prosiect sydd â 50 o bobl wella bywydau, ailgysylltu cymunedau, ac arbed £800,000, a wnewch chi roi ystyriaeth ddifrifol i sut y gellid mabwysiadu'r model hwn yma?